Nos Regnauz, abés de Molômes, et nos Jehanz, deiens de Seint Vinemer, faisons savoir à touz ces qui verront ces presentes letres que an nostre presence establiz Jehanz, escuiers, sires de Tanlay, a requeneu que une pièce de terre qui siet ou finaige de Cumissi ou terreor que lan apele Loiere la quele terre siet amprès la terre au dit Jehan, la quele il a achetée de Guillemin dou Fraigne, escuier, li diz Jehanz viaut et otroie que ele soit an croissance dou fié que il tient de noble home Milon, seignor de Noiers. An tesmoignaige de ceste chose a la requeste dou dit Jehan nos avons mis nos seaus an ces presentes letres. Ce fu fait an l’an de grâce M. CC. LXX. ou mois de octoure.